દરેક વીચારના અમલીકરણ માટે સંસ્થા જરુરી નથી. સંસ્થાની સ્થાપના વીના પણ વીચારો પ્રગટ અને કાર્યાન્વીત થઈ શકે છે. પુસ્તકરુપે પણ વીચારો પ્રગટ થઈ શકે છે. સર્જનાત્મક સાહીત્યો તો વીચારને ફેલાવવા માટેનાં બહુ જ શક્તીશાળી વાહનો છે. નવલકથાઓ એક નવી જ દુનીયા સર્જીને સમાજને એક નમુનો બતાવી દે છે. એમાં કાર્યક્રમોની એક ચોક્કસ માંડણી હોય છે. નવલકથાનાં પાત્રો લેખકના મુળ વીચારને કાર્યાન્વીત કરી બતાવે છે.